google/wiki40b huggingface dataset:
Damien Plessis

Bakgrunn

Plessis ble født i Neuville-aux-Bois i Frankrike.

Liverpool

Rødtrøyene hentet Damien fra Lyon på siste dag før transfervinduet stengte i august 2007. Rafael Benítez uttalte at «Han er en god spiller, stor og sterk. Vi er sikre på at han vil gjøre det bra for oss. Han er bare en ung gutt, og han har god tid til å arbeide med spillet sitt, men det avhenger av fremgangen hans hvor fort han kan ta steget opp på førstelaget».
Plessis debuterte i seriekampen på Emirates Stadium mot Arsenal 5. april 2008, der han spilte på den sentrale midtbanen sammen med Lucas Leiva. Plessis fikk også sjansen fra start i 3. kvalifiseringsrundekampen til Mesterligaen 13. august 2008 borte mot Standard Liège.
Villers-Cotterêts

Befolkningsutvikling

Antall innbyggere i kommunen Villers-Cotterêts
Referanse: INSEE
Kommunal vei 5347 (Oppland)

Kommunal vei 5347 i Oppland går mellom Kråkeberg og Biri i Gjøvik kommune. Veien er 4,3 km lang.
Veien har blitt omklassifisert fra fylkesvei 167.
Alle presidentens menn

Film

Alle presidentens menn ble filmatisert i 1976, i regi av Alan J. Pakula, med Dustin Hoffman og Robert Redford i hovedrollene. Filmmanuskriptet ble skrevet av William Goldman, som vant Oscar-prisen for dette (både Bernstein og hans ektefelle, Nora Ephron, hadde arbeidet på utkast). Filmen mottok også Oscar i tre andre kategorier.
Sheela na gig

Sheela na gig er en type skulpturer som viser en kvinne som blotter underlivet mot tilskueren. De finnes på kirker og andre middelalderbygninger og er vanligst forekommende i Irland og England, men finnes også i Spania, Frankrike og andre land. I Norge finnes slike figurer på Nidarosdomen, Stiklestad kirke og Sakshaug gamle kirke. Figurene finnes både som relieffer og som rundmodellerte skulpturer.
Kvinnen i Nidarosdomen befinner seg under takskjegget på Olavskapellet i søndre tverrskip; hun beskrives som «helt naken, og med begge hendene bak ryggen bretter hun skjødet åpent». Figuren på Stiklestad kirke er mer naturalistisk framstilt, med krone og kappe og har blitt beskrevet som en madonna på en trone. Figuren ved nordportalen på Sakshaug gamle kirke en av flere med et kongleformet skjød.
Navnet Sheela na gig – som er kjent med flere skrivemåter, er irsk, men har en uklar opprinnelse og betydning. En mulig forklaring er sammenhengen med «Sile i n-a giob» - «Sheela på huk». Navnet ble første gang nedskrevet i Irland i 1840.
Det er flere teorier om opphavet til og betydningen av figurene. Hun kan være en førkristen fruktbarhetsgudinne som på uforklarligvis har sneket seg inn i middelalderens kirkekunst – selv om det er lite dekning for den teorien i det tilgjengelige materialet. Hun kan også ha blitt brukt som en beskyttelse mot onde makter eller som en advarsel mot kjødets lyst.
Polly Jean Harvey har en sang kalt «Sheela na gig» på debutalbumet Dry (1992).
Necydalosaurus

Utseende

Middelsstore, spinkle, røde eller gule og svarte trebukker. Antennene er tynne, svarte og betydelig lengre enn kroppen. Hodet er nokså lite, svart. Pronotum er gult eller rødt, tønneformet til nesten sylindrisk, forholdsvis lite. Dekkvingene er forkortede, gule eller svarte, dekker bare omtrent en fjerdedel av bakkroppen. Flygevingene har et par svarte tverrbånd - i motsetning til de fleste andre biller er det her flygevingene, ikke dekkvingene, som danner fargetegningene over bakkroppen. Beina, spesielt bakbeina, er lange, lårene nokså tynne og tofargede: gule eller røde ved roten og svarte i den ytre delen.

Utbredelse

Slekten er kjent fra Panama, Fransk Guyana og Peru.
Samiske geografiske navn (Gamvik)

Samiske geografiske navn i Gamvik (knr 2023) angir stedsnavn i Gamvik kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Gamvik kommune.
Tour de Langkawi

Historie

Rittet ble skapt av den tidligere malaysiske statsministeren Tun Mahathir Mohamad, og ble avholdt første gang i 1996 med tolv etapper, i tillegg til en prolog der tid og resultat ikke var tellende. Etter ønske fra UCI ble rittet i 2002 nedkortet til ti etapper.
Siden starten i 1996 har to etapper blitt kansellert mens rittet var i gang. I 2004 åpnet politiet feilaktig veien for biltrafikk under første etappe, og etter forhandling rytterne imellom bestemte de seg for å gå samlet over mål og dermed nøytralisere etappen.
I 2006 ble den siste etappen avlyst på grunn av tungt regn som forårsaket uholdbare kjøreforhold. Angel Vallejo ble utropt som vinner fordi han var den som ledet idet etappen ble kansellert.
Yo-kai Watch: Den første filmen: Det er Fødselshemmet, Meow!

Plott

En natt stjeler den onde Yo-kai Kin og Gin Yo-kai Watch fra Nate Adams for å hjelpe deres mester Dame Dedtime forhindre at mennesker og Yo-kai blir venner! Han møter da Meganyan, som forteller ham at Yo-Kai er ekte. Han og mannskapet til Nates bestemor møter en skygge og jager den, men til ingen nytte. Meganyan returnerer og ber om å trekke ut korken i kroppen hans - korken som undertrykker sin energi. Nate bestemmer seg for ikke å trekke det ut, og spør Jibanyan & Whisper å trekke det ut for ham, men til ingen nytte. Nate trekker den ut, og han og mannskapet blir dekket i rosa røyk. Han finner hjelp fra Yo-kai Hovernyan - og bruker en tidstein til å ta Nate, Whisper og Jibanyan tilbake i tid 60 år til da Yo-kai Watch ble oppfunnet av Nates egen bestefar Nathaniel mens han var barn. Dame Dedtime får ord av dette, og prøver en plan for å presse den menneskelige verden lenger fra Yo-kai verden. Sammen kjemper de to guttene Dame Dedtime og hennes onde, onde Yo-Kai-minions for å redde verden fra sine onde planer.
Christian Wilhelm Rynning-Tønnesen (politimester)

Familieliv

Christian Wilhelm Rynning-Tønnesen var sønn av kjøpmann Carl Magnus August Tønnesen (1866-1938) og Julie Margrethe Dorothea Dahl (1866-1924). Hans bror Sverre Rynning-Tønnesen (født i 1894) var fra 1945 telegrafdirektør i Oslo. Broren Olaf Rynning-Tønnesen (1901-1982) var billedkunstner og forfatter. En tredje bror, Håkon Dahl Rynning-Tønnesen (1898-1959), virket også som billedkunstner før han dro til USA og ble kontorsjef i et industriforetak i New York.
I 1919 giftet Christian Wilhelm Rynning-Tønnesen seg med farmasøyt Sigrid Jacobsen (født 1896, død 1961). Han var far til Carl Mentz Rynning-Tønnesen, som også skulle bli politimester i Kristiansand, og farfar av Christian Rynning-Tønnesen.

Karriere

Etter å ha tatt studentereksamen i 1912 ble han uteksaminert som cand.jur. i 1916. Han virket som dommerfullmektig fra 1916 til 1919, deretter arbeidet han som sakførerfullmektig fra 1919 til 1920. Han var sakfører på Jevnaker fra 1921 til 1930, deretter politifullmektig i Kristiansand fra 1930 til 1940. I 1932 tok han eksamen ved Statens Politiskole. Han var medlem av Kristiansand bystyre og formannskap fra 1937 til 1940.
Christian Wilhelm Rynning-Tønnesen tjenestegjorde i 1942 til 1945 som krigsadvokat i de norske tropper i Storbritannia, og i perioden 1943-1944 studerte han ved Scotland Yard i London.
I 1945 ble han utnevnt til politimester i Kristiansand og krigsadvokat for Sørlandet.
Etter krigen ble han valgt til styremedlem i Politiembetsmennenes landsforening.

Utmerkelser og æresbevisninger

Etter krigen mottok Christian Wilhelm Rynning-Tønnesen deltagermedaljen for sin tjeneste for fedrelandet under 2. verdenskrig. I 1962 ble han tildelt Kongens fortjenstmedalje i gull for sitt virke som politimester.

Kuriosa

Christian Wilhelm-Tønnesen deltok som skuespiller i familiefilmen Toya, som hadde premiere i 1956. Han figurerte i filmen som en av politimestrene som sendte ut en etterlysning da hovedpersonen Toya hadde rømt fordi hun ble mistenkt for et tyveri.
Copy propagation

Copy propagation er et begrep innenfor kompilatorteknikk hvor forekomster av variabler tildeles deres direkte verdi. En direkte tildeling er en konstruksjon av formen x = y, hvor verdien til y tildeles x
Fra følgende kode:

y = x
z = 3 + y
vil copy propagation resultere i:

z = 3 + x
Alfred Stöger

Liv og virke

Stöger ble født i Niederösterreich og tok kort tid etter den første verdenskrig studier innen kunsthistorie og filosofi som han fullførte med doktorgrad. Karrieren innen teater begynte i 1922 som skuespiller i Darmstadt. I 1923 reiste Stöger til Dresden der han året etter for første gang fikk arbeide som regissør (Oberspielleiter). I 1926 ble han bedt om å virke som Oberspielleiter ved Vereinigten Städtischen Theater Kiel for fire år. 
I 1930 kom Stöger til Berlin, der han først virket som Oberspielleiter og dramaturg i den sterkt katolskorienterte retningen Passionspiele. Senere fant han en og annen liten rolle hos Schiller-Theater og ved sommerteateret i Ehrenfriedersdorf. 
Etter noen mindre vellykkede år ved teateret gikk han så over til tysk film. Etter kort tid som assistent mellom 1935 og 1936 (i Viktoria, Familienparade, Die Leute mit dem Sonnenstich, Weiße Sklaven), kunne han tidlig på høsten 1936 begynne å arbeide som regissør. Frem til mai 1939 iscenesatte Stöger en rekke kortfilmer. For den tyske versjonen, Andere Welt, av Marc Allégrets La dame de Malacca førte han i 1937 dialogregien. 
Sent på våren 1938 engasjerte den bayeriske naturfilmprodusenten Hubert Schonger Stöger til filmatiseringen av to eventyr (Schneeweißchen und Rosenrot og Tischlein deck dich). Først sommeren 1939 lyktes Stöger med en helaftens spillefilm, men krigen hindret videre arbeide. Etter kun tre mislykkede produksjoner reiste Stöger hjem til Wien da krigen var over.
Der grunnla han i 1946 Wien-firmaet Mundus-Film, som han benyttet til å produsere kinofilmene sine. Stögers etterkrigsarbeider er generelt banale og av skuffende kvalitet. Han stod blant annet med produksjonsselskapet sitt bak de kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.
Mot slutten av 1950-tallet fokuserte han på bilderegi ved teateroppsetninger og tok opptak av flere scenestykker, ofte under Leopold Lindtbergs regi. Deriblant finner en klassikere som Wilhelm Tell, Don Carlos og Maria Stuart. I tillegg laget han flere lystspill med Hans-Joachim Kulenkampff. Stöger avsluttet filmkarrieren sin i 1961 og underviste samme år ved Institut für Theaterwissenschaft. Noen måneder senere døde han i nærheten av Wien.
Ishockey under Vinter-OL 2018 – Menn

Prosedyre for overtid og straffeslag

Overtidsperioden i det innledende gruppespillet spilles varer fem minutter og spilles med tre utespillere på hvert lag og vinnes når et av lagene scorer et mål («sudden death»). I tilfelle av en utvisning spilles det fire mot tre eller fem mot tre. Når utvisningen utløper returnerer den utviste spillere på banen inntil neste spillstopp, hvoretter spill i tre mot tre fortsetter. Hvis kampen stadig er uavgjort avgjøres kampen på straffeslag, hvor hvert lag velger 5 spillere som skal prøve å score på motstanderens mål på best av 5. Hvis kampen stadig er uavgjort etter de 5 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
I sluttspillskamper (med unntak av finalen) varer overtidsperioden 10 minutter og spilles fire mot fire. I finalen varer overtidsperioden 20 minutter og spilles med 5 mot 5. Alle sluttspillskamper skal i tilfelle av et uavgjort resultat avgjøres med straffeslag med fem skyttere (best av 5), etterfulgt av tie-breaker straffeslag etter behov.

Lagoppsett

Hvert lag vil bestå av minst 15 utespillere (løpere og backer) samt to målvakter. På det meste kan et lagoppsett bestå av 22 utespillere samt tre målvakter.
I motsetning til NHL har de fleste europeiske ishockeyligaene inkludert en OL-pause i spillterminen. Russiske KHL har en 33-dagers pause, svenske SHL har en 14-dagers pause, sveitsiske National League har en 25-dagers pause, tyske Deutsche Eishockey Liga har en 26-dagers pause, tsjekkiske Extraliga har en 18-dagers pause, slovakiske Extraliga har en 14-dagers pause og den norske GET-ligaen har en 17-dagers pause. Finske Liiga har ikke planlagt en OL-pause i spillterminen men gir derimot fri til OL-uttatte spillere.
For å ha et konkurransedyktig lag ble den sørkoreanske regjeringen enige om å gi en amerikansk og seks kanadiske hockeyspillere som spilte i den koreanske ligaen dobbelt statsborgerskap for å gjøre dem spilleberettigede for landslaget.

Gruppespill

Spilleplanen ble offentliggjort 25. september 2017. Alle klokkeslett er gitt i lokal tid UTC+09.00.

Scoringseffektivitet

Kilde: IIHF.com
New Millennium Bean Party

New Millennium Bean Party er et britisk parti som ble grunnlagt av Barry Kirk (aka Captain Beany) i 2000. Kirks kampsak er å bli valgt som Storbritannias første bakte bønne, samt å få hver kafe i Cardiff til å selge bønner med toast.
Turbasert strategispill

Turbasert strategispill, også kalt rundebasert strategispill (eller Turn-based strategy, forkortet TBS) er en type spill hvor spillerne venter på tur med å foreta sine trekk. Dette skiller seg fra sanntidsstrategispill hvor alle trekk foregår i sanntid («real time»). Uttrykket brukes primært om videospill for å skille turbaserte spill fra nettopp sanntidsstrategi.

Brettspill

De aller fleste brettspill, og dataversjoner av brettspill, er turbaserte. Spill som sjakk, dam eller bondesjakk, er turbaserte strategispill. 7Wonders eller andre brettspill der alle gjør oppgavene sine samtidig innen hver tur, anses normalt ikke som turbaserte.

Turbasert strategi

Turbaserte stragtegispill er spill der man hver tur gjør valg som vil ha påvirkning både på kort sikt og på lang sikt. Dataspillserien Civilization er kanskje de mest kjente turbaserte strategispillene. I Civilization prøver spillerne å bygge opp en sivilisasjon ved hjelp av forskning, krig, handel og forhandlinger med andre spillere. Andre spillserier som har påvirket sjangeren er Warlords , Master of Orion, Heroes of Might and Magic , Panzer General  -serien og Age of Wonders  -serien.

Turbasert taktikk

Turbasert taktikk er en type turbaserte strategispill der det som skjer hver tur har mer fokus enn i andre strategispill. Spill som X-COM  og Jagged Alliance , der hvert lag flytter sine folk etter tur, er eksempler på tidlige populære serier innen sjangeren. Kamper i for eksempel Fallout og Fallout 2  er også turbasert taktikk. Mer trivielle serier som Worms, der man etter tur forsøker å skyte hverandre, er også å anse som turbasert taktikk.

Spill med åpen kildekode

Mange turbaserte strategispill har hatt fans som har laget åpne ny-utgivelser. Freeciv  og FreeCol  er prosjekter basert på åpen kildekode inspirert av Sid Meiers spill Civilization og Colonization, mens UFO: Alien Invasion er en tilsvarende versjon av X-COM, og FreeLords er en versjon av Warlords.
Globalinntektsprinsippet

Globalinntektsprinsippet er et rettsprinsipp i skatteretten som innebærer at en skattyter bosatt i et land er skattepliktig til landet for hele sin formue eller inntekt uavhengig av om den er plassert i landet eller ikke.
Prinsippet kan føre til dobbeltbeskatning ved at en formue eller inntekt beskattes i flere land. Problemet kan løses gjennom skatteavtaler mellom de forskjellige land.
Buteoninae

Taksonomi

Buteoninae oppsto trolig som gruppe for omkring 20 millioner år siden, og splittet videre til tre distinkte klader for cirka 15–18 millioner år siden. Disse kladene er representert som egne tribus i inndelingen under.
Generalsekretær for Kinas kommunistparti

Generalsekretær for Kinas kommunistpartis sentralkomité er et embete som ble etablert i 1982 av partiets (KKP) 12. nasjonalkongress. Innehaveren av dette vervet er KKPs partileder.
MS «Fjordsol» (2006)

M/S «Fjordsol» er en norsk hurtigbåt av katamaran-typen, og eies av Norled.
Svømming under EM i svømmesport 2016 – 100 meter rygg menn

Semifinaler

Semifinalene ble avholdt den 16. mai fra kl 18:17 lokal tid.
Adjø

Adjø er en vanlig avskjedshilsen som stammer fra det franske ordet adieu, som egentlig er à Dieu - «til Gud» - som igjen stammer fra latin Deus. Order er grammatisk en interjeksjon.
Nesttun idrettsplass

Nesttun idrettsplass er et idrettsanlegg på Nesttun i Fana i Bergen kommune. Anlegget består av en kunstgressbane og en grusbane.
Anlegget er hjemmebanen til Fana IL som har herrelag i 2. divisjon. Tilskuerrekorden er på 700 fra NM 3. runde mellom Fana - SK Brann den 28. juni 2002.
Tidligere lå Travbanen på Nesttun her. Den ble benyttet av Bergen og Omegns Travselskap fra 1926 til 1985, da Bergen travpark ble tatt i bruk. Området ble regulert til parkutbygging og idrettsformål i 1993.
Przemysław Frankowski

Landslaget

Han ble tatt ut i Polens bruttotropp til VM i fotball 2018 i Russland.
Johan Berg

Biografi

Johan Berg ble offiser i 1939 og deltok i felttoget i Norge i 1940. Han kom deretter til Canada. Senere ble han sendt til Storbritannia, i 1943 kom han til Island. I 1944 var han hovedinstruktør ved de norske stridskursene i polititroppene i Sverige. Etter andre verdenskrig ble han stabssjef i Tysklandsbrigaden. Han tok både Den Svenska Kungliga Krigshögskolan og Forsvarets høgskole. Fra 1957 til 1966 var han redaktør av Norsk Militært Tidsskrift.
I 1959 ble han sjef for Brigaden i Sør-Norge, og året etter ble han utnevnt til oberst og sjef for Troms Landforsvar. I 1964 ble han sjef for forsyningsstaben i Forsvarsstaben. Stillingen som sjef for etterretningstjenesten hadde han fra 1966 til 1970. Han ble senere generalmajor og sjef for Distriktskommando Vestlandet, deretter kommandør for landstridskreftene i Sør-Norge, før han avsluttet sin karriere som direktør for Forsvarets høgskole.
Hans Mustad

Privatliv

Hans Mustad var sønn av fabrikkeier Ole Mustad (1810–1884). Hans Mustad giftet seg med Marie Bernhardine Heyerdahl 3. september 1872 i Kristiania. Hans Mustad var far til Wilhelm Mustad.
Cerro Signorelli

Transport

Ruta 30 Brigadier General Eugenio Garzón forbinder Cerro Signorelli med Tomás Gomensoro og Tranqueras.
Kilroot kraftverk

Kilroot kraftverk  er et varmekraftverk i fylket Antrim i Nord-Irland. Det har en installert produksjonskapasitet på 520 MW, fordelt på to like store blokker á 260 MW hver. Anlegget ble bygget ut i årene omkring 1980–1982. Operatør er AES Northern Ireland Ltd. Brenselkilden er steinkull (antrasitt) og råolje. 
De totale CO2-utslippene i 2008 var ca. 2 191 000 tonn, mens det samme årets kvote var 1,64 mill tonn.
Louis Armstrong

Barndom og ungdom

Louis Armstrong vokste opp i fattigstrøkene i New Orleans. Faren forlot  familien mens Louis var liten, og moren overlot  oppdragelsen av Louis og hans søster Beatrice til sin egen mor. 
Louis lærte seg  å spille  kornett på en forbedringsanstalt for unge gutter. Han  likte å følge etter musikkorpsene som marsjerte gjennom byens gater, og plukket opp musikalske innflytelser overalt.  Etterhvert fikk han jobber som musiker på elvebåtene og i tvilsomme konsertlokaler. Sitt første faste engasjement fikk han som tenåring i orkesteret Fate Marable.
Da han var 21 år gammel møtte han Minney Barnley, som han giftet seg med. Seremonien ble holdt i en liten kirke i Louisiana, og kun den nærmeste familien og to av deres gode venner var med på seremonien. Minney døde dessverre kort tid etter av en kraftig lungebetennelse. 
Armstrong var senere gift flere ganger.

Karriere

Louis Armstrong fikk i 1919 jobb som kornettist i Kid Orys jazzband. Tre år seinere fikk han  sjansen  til å reise til Chicago som var blitt jazzens hovedstad, da han fikk engasjement  i  Joe «King» Olivers  Creole Jazz Band. Oliver som lenge hadde hjulpet   den unge trompetisten, lot ham ta mange solopartier, og Armstrong utviklet raskt en egen stil.  Det var i denne perioden Armstrong fikk gjøre sine  første plateinnspillinger. Det var også nå han giftet seg for annen gang, med Olivers vokalist Lil Hardin.  
I 1924 sluttet han hos Oliver og reiste til New York for å spille trompet hos Fletcher Henderson. Allerede året etter var han tilbake i Chicago der han startet sine egne  grupper The Hot Five og The Hot Seven og fikk stor suksess med sine nyskapende arrangementer. Det var på denne tida han utviklet sin berømte scat-sangstil, angivelig fordi han glemte teksten på en sang. 
De neste 40 årene reiste Armstrong verden rundt med ulike orkestre av variable størrelser og oppnådde en enorm popularitet. Fra 1947 turnerte han med ei gruppe på seks musikere under navnet The All Stars. Blant musikerne var datidens fremste jazzmusikere, på ulike tidspunkt blant andre Jack Teagarden, Earl Hines, Barney Bigard, Edmond Hall, Trummy Young, Arvell Shaw, Billy Kyle, Marty Napoleon, Big Sid Catlett, Cozy Cole og Barrett Deems.
Louis Armstrong holdt mange tusen konserter verden over, og spilte inn hundrevis av plater og deltok i 30 filmer. 63 år gammel hadde han en storslager med popsangen Hello Dolly. Armstrong fremførte også sangen fra filmen James Bond i hemmelig tjeneste (1968) med George Lazenby i hovedrollen. Den het «We Have All the Time in the World» og var skrevet av John Barry 
(melodi) samt Hal David (tekst).
I 1971 døde Armstrong av et hjerteinfarkt, 69 år gammel.

Minnesmerker

Flyplassen i hans hjemby, New Orleans, har fått navnet Louis Armstrong International Airport. Byen har også et museum viet Armstrongs innsats, og et tennisstadion som bærer hans navn.
Louis Armstrong besøkte Norge flere ganger. Høsten 1952 spilte han på  Colosseum kino i Oslo, og i 1960 opptrådte han i Nordstrandhallen. Han har fått en stjerne på Hollywood Walk of Fame, og er gjerne kjent som jazzens far.
Massageterne

Massageterne var et iransk folk i antikken. Ifølge Herodot døde Kyros den store av Persia i et slag med massageterne som levde på den andre siden av Jaxartes-elven, et folk fra de sørlige ørkenene i Khwarezmia i dagens Usbekistan. Dronningen av massageterne, Tomyris, vant etter at Kyros tidligere hadde beseiret Tomyris sin sønn Spargapises.
Ammianus Marcellinus regnet alanerne som de tidligere massageterne.
På gammelpersisk betyr massa «stor».
Louvre Rivoli (Paris Metro)

Louvre Rivoli er en stasjon på metroen i Paris.
Stasjonen betjener linje 1.
Elling Carlsen

Liv og virke

Carlsen var sønn av Carl Asbjørnsen og Hanna Marie Bjørvig.
Hans første ishavstur var i 1843 som bestemann hos J.H. Ludvigsen fra Hammerfest. Carlsen tok styrmannseksamen med beste karakter i 1846, og samme året fikk han ansvaret for sin første skute, «Alexander». Senere seilte han med skonnerten «Nordpolen» mellom Tromsø, svenske, engelske og nordtyske havner.
Carlsen var med ombord da øygruppa som senere fikk navnet Kong Karls Land ble oppdaget den 21. juli 1859. Med briggen «Jan Mayen» seilte han i 1863 rundt Svalbard (med unntak av Hopen og Kvitøya). Dette regnes som den første eller muligens andre omseilingen av øygruppa. I 1868 seilte Carlsen inn i Karahavet og oppdaget øyer der, i 1871 fant han nær Novaja Semljas nordspiss leirplassen etter Willem Barents, som oppdaget Bjørnøya og Spitsbergen i 1596. I 1872–1874 deltok Carlsen som islos på Payer og Weyprechts polarekspedisjon, som nådde helt til Frans Josef land.
Carlsenøya, ei av Rønnbeckøyane sørøst i Hinlopenstretet, er oppkalt etter Elling Carlsen.
Trolla (fjell)

Fjellklatring

Toppene i Trolla-massivet er alle populære mål innen fjellklatring. Store Trolla ble første gang besteget 9. august 1895 av løytnant Kåre S. Klingenberg, studenten Gabriel T. Meisterlin og hans yngre bror. Nordre Trolla ble besteget i 1911 av O. Bjerknes og H. Tønsberg, og Søre Trolla i 1921 av F. Lorentzen, G. N. Sabro og Rolv Ødegaard.
Fjellene er omtalt blant annet av Gunnar Sabro, Fra en tur i Inderdalen (Sydlige Trolla, 1921) Norsk Fjellsport, 1933).
Stockamöllan

Stockamöllan er et tettsted i Eslöv kommune i Skåne län i Sverige. I 2010 hadde tettstedet 300 innbyggere.